stanford-oval/wikipedia huggingface dataset:
לולה רידג'
ציטוט

My doll Janie has no waist

and her body is like a tub with feet on it.

Sometimes I beat her

but I always kiss her afterwards.

When I have kissed all the paint off her body

I shall tie a ribbon about it

so she shan't look shabby.

But it must be blue –

it mustn't be pink –

pink shows the dirt on her face

that won't wash off.

I beat Janie

and beat her...

but still she smiled...

so I scratched her between the eyes with a pin.

Now she doesn't love me any more...

she scowls... and scowls...

though I've begged her to forgive me

and poured sugar in the hole at the back of her head.



-- from Sun-Up and Other Poems
עבודות

The Ghetto, and Other Poems, Huebsch, 1918.
Sun-Up, and Other Poems, Huebsch, 1920
Red Flag, Viking, 1927.
Firehead, Payson & Clarke, 1929.
Dance of Fire, Smith & Haas, 1935.
Daniel Tobin, ed. (2007). Light in Hand: Selected Early Poems. Quale Press. ISBN 978-0-9792999-1-9.
הערכה מחודשת במאה ה-21

עם התחדשות העניין האקדמי בשיריה מאז סוף המאה ה-20, יצא לאור אוסף מבחר שירים מתוך שלושת ספריה הראשונים בשם Light in Hand:Selected Early Poems (2007), עם מבוא מאת דניאל טובין ובעריכתו. הוא מציין כי רידג' הייתה "חלק מהמפגש בין פוליטיקה, תרבות, והתפתחות קולותיהן של נשים בין תחילת תקופת המודרניזם ועד פרוץ מלחמת העולם השנייה."
רוברט פינסקי, לשעבר משורר הקונגרס של ארצות הברית, כתב כי הקוראים בני ימינו צריכים "להעריך את העוצמה ואת הרעננות של מפעלה: הפיכת עיר גשמית לשירה." הוא משווה אותה אל המשורר הבריטי בן המאה ה-18 ויליאם בלייק, ביכולת שלה לבטא את נקודת המבט של ילדים, ולעורר "את התמימות ואת החוויה באופן שמטשטש את הגבול המעורפל ביניהם". פינסקי גם ציין שרידג' הקדימה את המשורר האמריקאי הארט קריין, הידוע בשל הפואמה הארוכה שלו, הגשר, על גשר ברוקלין, בכך שהשתמשה ב"שפה גבוהה ומשתלהבת של העבר, המאפיינת במיוחד את תקופת אליזבת הראשונה, כדי לתאר את המציאות הדוחה והנשגבה של עיר אמריקאית של המאה ה-20."
הערות שוליים

1 2 3 4 5  Donna Allego, "Biography: Lola Ridge", Modern American Poetry, University of Illinois at Urbana-Champaign, accessed 29 March 2014
1 2 3 4  Robert Pinsky, "Street Poet/ How the often-overlooked Lola Ridge became one of America's first great urban Modernists", Slate, 22 March 2011
↑  Teresa Svoboda, s Anything That Burns You: Lola Ridge, Radical Poet, Schaffner Press, 2016
1 2 3 4 5 6 7  "Lola Ridge", Poetry Foundation
↑  Daniel Tobin, "Introduction," to Lola Ridge, Light in Hand: Selected Early Poems, Quale Press, 2007.
| --- | --- |
בקרת זהויות :  NLI: 987007322035705171  PLWABN: 9810655876505606  BnF: cb13020539d (data)  GND: 123903823  ISNI: 0000 0001 1041 6358  LCCN: n85819908  MusicBrainz: 4473b353-79d3-44d9-ac69-856397345c76  NLA: 35046885  NTA: 237490323  SNAC: w67672fc  SUDOC: 057234388  Trove: 811152  VIAF: 17356594   WorldCat (עם VIAF): 17356594
מודיניה

מודיניה (בפורטוגזית: Modinha) הוא סוג של שירה פורטוגזית קלילה וסנטימנטלית, שהייתה פופולרית במאות ה-18 וה-19. כמה מהדוגמאות המוקדמות ביותר למודיניות נמצאות באופרות פורטוגזות (1733-41) מאת אנטוניו ז'וזה דה סילווה (היהודי), ששילב את השירים בדיאלוג הפרוזאי של הדרמות שלו. מנגינות פשוטות במקור, לעיתים קרובות היו מעוטרות באפקטים מוזיקליים מורכבים ומורכבים בעת ביצועם בבית המשפט או למען האצולה. שירי המודיניות הוצגו בברזיל בסוף המאה ה-19, שם הם נותרו ביטויים פשוטים של החיים העירוניים.
מודיניה היא צורת החיבה (המכונה בדקדוק 'זעיר') של שם העצם הפורטוגזי "מודה", שפירושו "אופנה". המילה מודה "moda" משמשת גם בפורטוגל, כיום, בדרך כלל מתייחסת לשירים אזוריים מסורתיים. בפורטוגל, שירת המודיניה הייתה, מהחלק השלישי האחרון של המאה ה-18 ועד תחילת המאה ה-19, מונח כללי המייעד שירים רגשניים בפורטוגזית.
המודיניה הושפעה ממוזיקה איטלקית.
הערות שוליים

↑  Antônio José da Silva | Portuguese writer, Encyclopedia Britannica (באנגלית)
↑  Modinha | Portuguese song genre, Encyclopedia Britannica (באנגלית)
↑  Larry Crook, Focus: Music of Northeast Brazil, Taylor & Francis, 2009, ISBN 978-0-415-96066-3. (באנגלית) עמ' 151
↑  Collins Portuguese Dictionary. Great Britain: HerperCollins Publishers. 2010. ISBN 978-0-06-201813-7.
↑  Nery, Rui Vieira (2004). Para uma história do fado (בפורטוגזית). Lisbon: Público-Corda Seca. p. 31. ISBN 972-8892-32-2.
↑  Sir George Grove, Grove's Dictionary of Music and Musicians, Macmillan, 1908. (באנגלית) עמ' 553
סייבורג

ערך זה עוסק באורגניזם קיברנטי. אם התכוונתם למשמעות אחרת, ראו .
הדמיה של סייבורג, אדם עם מרכיבים רובוטיים
סייבורג או קיבורג (באנגלית: Cyborg, קיצור ל-Cybernetic Organism, אורגניזם קיברנטי) הוא היחוס המקובל לישות שמכילה מרכיבים הן ביולוגים והן מלאכותיים מטבעם. לאותו אורגניזם יכולים להיות כישורים משודרגים ועל-אנושיים בעזרת אמצעים טכנולוגיים, ואותם מרכיבים מלאכותיים יכולים להיות אלקטרוניים, מכניים או רובוטיים.
הגדרה

המונח "סייבורג" או "קיבורג" מיוחס לרוב ליונקים, אם כי הוא מסוגל להיות כל סוג של אורגניזם, כדוגמת מערכות תשתית. קיבורגים בספרות יפה ומדע בדיוני של ימינו מתוארים כסינתזה בין חלקים אורגניים וסינתטיים, ולעיתים קרובות עולה השאלה בדבר מידת השוני ביניהם לבין בני האדם במובנים של מוסריות, הנעה ואמפתיה. ביצירות מסוימות הם מתוארים כמכניים (הסייברמן בזיכיון דוקטור הו, הבורג במסע בין כוכבים), או שאינם נבדלים כמעט מבני אדם (המחסלים מסרטי שליחות קטלנית, הסיילונים האנושיים מבאטלסטאר גלקטיקה המחודשת). סדרת הטלוויזיה סטיב אוסטין, האיש השווה מיליונים הציגה את הקיבורג המפורסם ביותר - אדם ביוני. בסרטי מדע בדיוני רבים, התוספים הקיברנטיים הם תותבים ביוניים ליצורים שנפצעו ונהפכו לנכים, כגון בני אדם שגפיהם נכרתו בקרב. אחד הקיבורגים המפורסמים ביותר מסוג זה הוא דארת' ויידר ממלחמת הכוכבים, כמו גם גנרל גרייווס מאותה סדרת סרטים.
ישנם שני סוגים של קיבורגים: אדם או ייצור ביולוגי המתוגבר בתותבים ביוניים (בדרך כלל הכוונה היא לתותבים בעלי טכנולוגיה מתקדמת כגון רובוטיקה, רק לעיתים רחוקות אדם בעל רגל תותבת מעץ ייחשב כקיבורג); ורובוט או מחשב בעל בינה מלאכותית המתוגבר ברקמות אורגניות ביולוגיות.
המונח עצמו הוטבע בשנת 1960 בידי המדענים מנפרד קליינס וניית'ן קליין במאמר אודות היתרונות שבמערכות אדם-מכונה בחלל.
תחילת המאה ה-21

נכון לתחילת המאה ה-21, קיימים, לפי הגדרות מסוימות, מיליוני סייבורגים בקרב החברה האנושית. חלקם אנשים עם מוגבלויות שהטכנולוגיה משנה את חייהם לחלוטין, חלקם חולים הנזקקים לחיזוק החיצוני על מנת לשפר את תפקודם. אבל חלקם, למשל פרופ׳ יו הר מ-MIT, המהלך על רגלים ביוניות, רואים עצמם לא כמוגבלים (disabled) אלא כ"מסוגלים ליותר" (super-abled). הם רואים בנכות אמצעי לשדרוג עצמי.
יש אנשים שבחרו להפוך לסייבורגים לא בגלל אילוץ רפואי, אלא מסיבות אחרות. לאומנית מון ריבאס יש שני שתלים בזרועותיה, המאפשרים לה לחוש פעילות סייסמית של כדור הארץ והירח. אומן אחר, ניל הרביסון, הוא עיוור צבעים שהשתיל בגולגולתו אנטנה המתחברת לאינטרנט וללוויינים בחלל ומתרגמת צבעים לצלילים. הרביסון הוא הראשון שקיבל מהרשויות בבריטניה הכרה כסייבורג אנושי. אחריהם נוספו עוד שני סייבורגים לאוכלוסיית העולם: ליביו בביץ וסקוט כהן, שהתקינו בגופם את המכשיר נורת׳-סנס (North sense) - איבר חישה מלאכותי ששולח רטט לגוף בכל פעם שהוא פונה לכיוון צפון.
הטענה המתקדמת בנושא סייבורגים היא של אמבר קייס, שטוענת ב-TED ש"כולנו כבר סייבורגים". לפי קייס, בעוד שבעבר המין האנושי המציא מכשירים להרחבת היכולות הגופניות שלו, היכולות שהאנושות המציאה במאה ה-21 הרחיבו את היכולות המנטליות של בני האדם.
בתרבות פופולרית

דארת' ויידר (מלחמת הכוכבים): אדון סית' שנפצע אנושות בקרב ועל גופו הושתלו מערכות החייאה וגפיים ביוניות כדי להצילו ממוות ולאפשר לו להילחם.
המחסל T-800 (שליחות קטלנית, שליחות קטלנית 2 ושליחות קטלנית 3): אנדרואיד בעל בינה מלאכותית שרקמות חיות הושתלו על שלד פנימי מתכתי כדי להסוותו כאדם.
רובוקופ: שוטר שמת בעת מילוי תפקידו ומוחזר לחיים כסייבורג משוריין הנלחם בפשע (רובוקופ (סרט, 1987), רובוקופ 2, רובוקופ 3, רובוקופ (סרט, 2014)).
סייבורג (ליגת הצדק): ספורטאי שנפצע אנושות וגופו מוזג עם טכנולוגיה חייזרית ביונית, והפך לגיבור-על.
מטאלו: נבל-על קיבורגי.
איירון מן: בחלק מהגרסאות חליפת השריון הטכנולוגית המתקדמת שלו מוזגה עם גופו.
סטיב אוסטין, האיש השווה מיליונים: סדרת טלוויזיה על איש ביוני שמתוגבר באיברים ביוניים-רובוטיים המעניקים לו יכולות על-אנושיות
האישה הביונית: ספין אוף ל"סטיב אוסטין"
השישיה הביונית (Bionic Six): סדרת אנימציה על משפחה של שישה סייבורגים הנלחמים ברשע
לין סינדר (גיבורת סדרת הספרים תולדות הלבנה)
לקריאה נוספת

ג'וש פישמן, האדם הביוני, נשיונל ג'יאוגרפיק ישראל, גיליון 140, ינואר 2010
יוחאי עתריה ועמיחי שלו, העידן הפוסט־אנושי: בין פנטזיה לחיי נצח לבהלה קיומית, הוצאת פרדס, 2016
הערות שוליים

↑  בעברית השתרשה דווקא ההגייה האנגלית: סייבורג.
↑  "אני, סייבורג - עלונדון". עלונדון. 2017-02-03. נבדק ב-2018-02-06.
↑  אמבר קייס, כולנו סייבורגים עכשיו, באתר Ted‏, 7:53 דקות, ‏2010 (באנגלית, עם תרגום לעברית)
| --- | --- |
בקרת זהויות :  NLI: 987007549247905171  GND: 4786457-6  LCCN: no98042776  NKC: ph584636  VIAF: 48842017   WorldCat (עם VIAF): 48842017
ברייס דאלאס הווארד

| --- | --- |

הווארד, 2018
 לידה:  2 במרץ 1981 (בת 43) ארצות הברית לוס אנג'לס, קליפורניה, ארצות הברית
 סוגה מועדפת:  מותחן (פסיכולוגי, פנטזיה), הרפתקאות, מדע בדיוני
 מדינה:  ארצות הברית 
 תקופת הפעילות:  מ-1989
 מקום לימודים:  בית הספר לאמנויות ע"ש טיש (2003)  Greenwich Country Day School  תיכון ביירם הילס  בית הספר למשחק סטלה אדלר 
 בן או בת זוג:  סת' גייבל (2006–?) 
 צאצאים:  Theodore Howard-Gabel, Beatrice Jean Howard-Gabel 
 מספר צאצאים:  2 
 פרסים והוקרה:  פרס גלובוס הזהב
 https://brycedhoward.com/
 פרופיל ב-IMDb
 חתימה:   
 
ברייס דאלאס הווארד (באנגלית: Bryce Dallas Howard; נולדה ב-2 במרץ 1981) היא שחקנית קולנוע, במאית, תסריטאית ומפיקת קולנוע אמריקאית. בתו של הבמאי רון הווארד. היא התפרסמה תחילה בסרטים "הכפר" שביים מ. נייט שאמלאן, "כטוב בעיניכם" שביים קנת בראנה עליו קיבלה הווארד מועמדות על תפקידה לפרס גלובוס הזהב, שיחקה גם בסרטו של סם ריימי "ספיידרמן 3" כגוון סטייסי, בסרט הדרמה "העזרה" ובסרטו של קולין טרוורו "עולם היורה".
ביוגרפיה

הווארד נולדה לוס אנג'לס, קליפורניה שבארצות הברית, למשפחה נוצרית. הוריה הם השחקנית שריל הווארד ולשחקן והבמאי, רון הווארד. להווארד יש שתי אחיות תאומות ביניהן השחקנית פייג' הווארד ואח, הם גדלו מחוץ לתעשיית הסרטים ואף לא הורשו לצפות בטלוויזיה. הוריהם דווקא עודדו אותם לקרוא ספרים, לשחק בחוץ ולפתח תחביבים.
הווארד גדלה בעיירה גריניץ' שבקונטיקט שם סיימה בהצלחה את לימודיה בבית הספר ב-1996, לאחר מכן עברה לתיכון ביירם הילס בעיירה אמרוק, ניו יורק שם הופיעה בכמה הצגות, הווארד סיימה בהצלחה את לימודיה בתיכון ב-1999.
הווארד השתתפה במופע אמנות הבמה באחוזת דלת הבמה, מחנה קיץ בצפון ניו יורק לצד חברתה הטובה נטלי פורטמן.
לאחר שסיימה את לימודיה בתיכון למדה הווארד שלוש שנים בבית הספר לאומנויות על שם טיש באוניברסיטת ניו יורק.
קריירה

בשנת 1989, כשהייתה בת 8 שיחקה לראשונה בתפקיד קטן בסרטו של אביה "הורים במשרה מלאה". הווארד הופיעה בעוד כמה מסרטיו של אביה כשחקנית רקע, וכמו כן בתפקיד קטן בסרט "הגרינץ'" לפני שקיבלה את התפקיד הגדול הראשון שלה בסרט הדרמה "ספר האהבה" ב-2004, כמו כן הווארד הופיעה באותה תקופה על בימות ניו יורק בכמה הצגות.
את תפקיד הפריצה שלה קיבלה הווארד בסרטו של הבמאי מ. נייט שאמלאן "הכפר", בסרט היא שיחקה לצד חואקין פיניקס, אדריאן ברודי וויליאם הרט, את התפקיד קיבלה הווארד ללא אודישן לאחר ששאמלאן ראה אותה מופיעה בברודוויי והתרשם מיכולות המשחק שלה. בעקבות הופעתה בסרט נבחרה הווארד על ידי הבמאי לארס פון טרייר להחליף את ניקול קידמן בתפקיד הראשי בסרט "מנדרליי". הווארד שיתפה פעולה בשנית עם מ. נייט שאמלאן ב-2006 הפעם בסרט המתח "נערה במים", לצד פול ג'יאמטי.
באותה שנה קיבלה הווארד מועמדות לפרס גלובוס הזהב על תפקידה בסרטו של קנת בראנה "כטוב בעיניכם".
ב-2007 הופיעה הווארד בתפקיד גוון סטייסי בשובר הקופות "ספיידרמן 3" של הבמאי סם ריימי, לצד טובי מגוויר וקירסטן דנסט. למען התפקיד הווארד האדמונית הטבעית נאלצה לצבוע לבלונד. בין השאר, הווארד גברה על אלישה קאת'ברט וסיינה מילר שהתמודדו גם הן על התפקיד.
ב-2009 שיחקה הווארד בסרט הרביעי בסדרת הסרטים שליחות קטלנית, "שליחות קטלנית: התעוררות", בסרט גילמה הווארד את אשתו של ג'ון קונור לצידם של כריסטיאן בייל וסאם וורת'ינגטון.
גילמה ב-2010 את הערפדית ויקטוריה בסרט "דמדומים 3: ליקוי חמה" אשר רוצה במותה של בלה (קריסטין סטיוארט) כדי לנקום את מותו של אהובה ג'יימס בסרט הראשון.
ב-2011 שיחקה בדרמות המצליחות "העזרה" בתפקיד הילי הולברוק, הגזענית הראשית של ג'קסון בירת מיסיסיפי; ובסרט "50/50" בתפקיד רייצ'ל, חברתו של אדם לרנר (ג'וזף גורדון-לוויט) החולה במחלת סרטן נדירה.
בשנת 2015 השתתפה בסרטו של קולין טרוורו "עולם היורה" בתור מנהלת הפארק עולם היורה קלייר דירינג לצידו של כריס פראט. היא חזרה לגלם את דמותה בסרט מ-2018 "עולם היורה: נפילת הממלכה" ומ-2022 "עולם היורה: עולם חדש".
בשנת 2016 כיכבה בפרק Nosedive מתוך הסדרה "מראה שחורה" והייתה מועמדת לפרס גילדת שחקני המסך על תפקידה בסדרה. בהמשך שיחקה בסרט הדרמה "מכורים לזהב", לצד מתיו מקונוהיי, טובי קבל ואדגר רמירס.
בשנת 2018 התארחה בסיטקום "משפחה בהפרעה".
בשנת 2019 דיבבה את הכלבה בלה בסרט "דרכו של הכלב" ושיחקה בסרט המוזיקלי אודות חיו של המוזיקאי אלטון ג'ון "רוקטמן" בתור שילה איילין.
קריירה > תסריטאית ובמאית

בשנת 2017 כתבה פרק אחד מתוך הסדרה "Daytime Divas" של רשת VH1.
בשנת 2019 ביימה את הסרט התיעודי "Dads", וביימה שני פרקים מתוך הסדרה זוכת פרס אמי "המנדלוריאן".
באוקטובר 2024, פורסם כי Lionsgate סגרו עסקה עם הווארד לביים את הסרט "All of Her". הווארד גם תפיק את הסרט עם חברת ההפקה שלה Nine Muses Entertainment.
חיים אישיים

ביוני 2006 התחתנה הווארד עם השחקן האמריקאי-יהודי סת' גייבל, אותו הכירה באוניברסיטת ניו יורק והיה בן זוגה במשך 5 שנים, כשב-2007 נולד בנם הראשון, וב-2012 נולדה להם גם בת.
הווארד הייתה טבעונית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1989 | הורים במשרה מלאה | ילדה באודישן |  |
| 1995 | אפולו 13 | ילדה בשמלה צהובה |  |
| 2000 | הגרינץ' | מופתעת מי? |  |
| 2001 | נפלאות התבונה | סטודנטית |  |
| 2004 | ספר האהבה | הת'ר |  |
| 2004 | הכפר | איבי אליזבת' ווקר |  |
| 2005 | מנדרליי | גרייס מרגרט מאליגן |  |
| 2006 | כטוב בעיניכם | רוזלינד |  |
| 2006 | נערה במים | סטורי |  |
| 2006 | Orchids | — | סרט קצר; במאית ותסריטאית |
| 2007 | ספיידרמן 3 | גוון סטייסי |  |
| 2008 | Good Dick | אישה נשקנית |  |
| 2008 | אובדן היהלום | פישר ווילו |  |
| 2009 | שליחות קטלנית: התעוררות | קתרין "קייט" ברוסטר קונור |  |
| 2010 | דמדומים 3: ליקוי חמה | ויקטוריה |  |
| 2010 | מכאן והלאה | מלאני |  |
| 2011 | העזרה | הילי הולברוק |  |
| 2011 | 50/50 | רייצ'ל |  |
| 2011 | חסר מנוחה | — | מפיקה |
| 2015 | עולם היורה | קלייר דירינג |  |
| 2015 | Solemates | — | סרט קצר; במאית ותסריטאית |
| 2016 | חברי הדרקון אליוט | גרייס מיצ'האם |  |
| 2016 | מכורים לזהב | קיי |  |
| 2018 | עולם היורה: נפילת הממלכה | קלייר דירינג |  |
| 2019 | דרכו של הכלב | בלה | דיבוב |
| 2019 | רוקטמן | שילה איילין |  |
| 2019 | Dads | — | סרט תיעודי; במאית |
| 2022 | עולם היורה: עולם חדש | קלייר דירינג |  |
| 2024 | ארגייל | אלי קונווי |  |
| TBA | Deep Cover |  |  |
| יפורסם בהמשך | All of Her | — | במאית ומפיקה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2009 | איש משפחה | קולות שונים | דיבוב; פרק: "We Love You, Conrad" |
| 2013 | קרא לי משוגעת | — | סרט טלוויזיה; במאית (הקטע: "Lucy") |
| 2014 | HitRecord on TV | דמויות שונות | 2 פרקים |
| 2016 | מראה שחורה | לייסי פאונד | פרק: "Nosedive" |
| 2018 | משפחה בהפרעה | עצמה | פרק: "Emotional Baggage" |
| 2020-2019 | המנדלוריאן | — | במאית הפרקים: "Chapter 4: Sanctuary"; "Chapter 11: The Heiress" |
| 2022 | הספר של בובה פט | — | במאית הפרק: "Chapter 4" |
| 2022 | סיפורי הג'דיי | יאדל | דיבוב; פרק: "The Sith Lord" |
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרס גלובוס הזהב | 2008 | השחקנית הטובה ביותר במיני-סדרה או בסרט טלוויזיה | כטוב בעיניכם | מועמדות |
| פרס NAACP Image | 2012 | שחקנית המשנה הטובה ביותר | העזרה | מועמדות |
| פרס סאטורן | 2017 | שחקנית המשנה הטובה ביותר | מכורים לזהב | מועמדות |
| פרס בחירת הקהל | 2018 | כוכבת הקולנוע של השנה | עולם היורה: נפילת הממלכה | מועמדות |
| פרס פטל הזהב | 2023 | השחקנית הגרועה ביותר | עולם היורה: עולם חדש | בהמתנה |
| פרסי הסרטים של MTV | 2005 | השחקנית הפורצת הטובה ביותר | הכפר | מועמדות |
| פרסי הסרטים של MTV | 2011 | הקרב הטוב ביותר (עם זאווייר סמואל ורוברט פטינסון) | דמדומים 3: ליקוי חמה | זכייה |
| פרסי הסרטים של MTV | 2012 | צוות השחקנים הטוב ביותר (עם אמה סטון, ויולה דייוויס, ג'סיקה צ'סטיין, ואוקטביה ספנסר) | העזרה | מועמדות |
| פרסי הסרטים של MTV | 2012 | הרגע המפתיע הטוב ביותר | העזרה | מועמדות |
| פרסי הסרטים של MTV | 2012 | הנבל הטוב ביותר | העזרה | מועמדות |
| פרס גילדת שחקני המסך | 2012 | צוות השחקנים הטוב ביותר בסרט קולנוע | העזרה | זכייה |
| פרס גילדת שחקני המסך | 2017 | השחקנית הטובה ביותר במיני סדרה או בסרט טלוויזיה | מראה שחורה | מועמדות |
| פרסי אמפייר | 2005 | השחקנית הטובה ביותר | הכפר | מועמדות |
| פרסי אמפייר | 2005 | תגלית השנה | הכפר | מועמדות |
| פרסי איגוד מבקרי הקולנוע האמריקאי | 2011 | אנסמבל המשחק הטוב ביותר | העזרה | זכייה |
| פרסי איגוד מבקרי הקולנוע האמריקאי | 2016 | השחקנית הטובה ביותר בסרט אקשן | עולם היורה | מועמדות |
| פרס סטלייט | 2012 | צוות השחקנים הטוב ביותר - סרט קולנוע | העזרה | זכייה |
| פרסי בחירת הנוער | 2005 | בחירת הסרטים לסצנה מפחידה | הכפר | מועמדות |
| פרסי בחירת הנוער | 2010 | בחירת שחקנית הקולנוע: אקשן | שליחות קטלנית: התעוררות | מועמדות |
| פרסי בחירת הנוער | 2011 | בחירת הקולנוע: נבל | דמדומים 3: ליקוי חמה | מועמדות |
| פרסי בחירת הנוער | 2015 | בחירת סרט: Hissy Fit | עולם היורה | מועמדות |
| פרסי בחירת הנוער | 2015 | בחירת כוכב סרטי הקיץ: אישה | עולם היורה | מועמדות |
| פרסי בחירת הנוער | 2018 | בחירת כוכב סרטי הקיץ: אישה | עולם היורה: נפילת הממלכה | זכייה |
| פרסי Black Reel | 2011 | האנסמבל הטוב ביותר | העזרה | זכייה |
הערות שוליים

1 2  Anthony D'Alessandro, Bryce Dallas Howard Set To Direct ‘All Of Her’ For Lionsgate; Project Calls For An Actress To Play Multiple Roles, Deadline Hollywood, ‏October 14, 2024
| פרס הסרטים והטלוויזיה של MTV לקרב הטוב ביותר |
| --- | --- | --- |
| כללי (1996–2019) | אדם סנדלר נגד בוב ברקר – "גילמור המאושר" (1996) ‏•‏‏ פאירוזה באלק נגד רובין טאני – "הכישוף " (1997) ‏•‏‏ ויל סמית' נגד מקק – "גברים בשחור" (1998) ‏•‏‏ בן סטילר נגד כלב – "משתגעים על מרי" (1999) ‏•‏‏ קיאנו ריבס נגד לורנס פישבורן – "מטריקס" (2000) ‏•‏‏ ג'אנג דזה יי נגד בר שלם – "נמר, דרקון" (2001) ‏•‏‏ ג'קי צ'אן וכריס טאקר נגד כנופיית הונג קונג – "שעת שיא 2" (2002) ‏•‏‏ יודה נגד כריסטופר לי – "מלחמת הכוכבים - פרק 2: מתקפת המשובטים" (2003) ‏•‏‏ אומה תורמן נגד צ'יאקי קוריאמה – "להרוג את ביל" (2004) ‏•‏‏ אומה תורמן נגד דריל האנה – "להרוג את ביל חלק 2" (2005) ‏•‏‏ אנג'לינה ג'ולי נגד בראד פיט – "מר וגברת סמית'" (2006) ‏•‏‏ ג'רארד באטלר נגד רוברט מיילט – "300" (2007) ‏•‏‏ שון פריס נגד קאם ג'יגנדה – "לעולם אל תיכנע" (2008) ‏•‏‏ רוברט פטינסון נגד קאם ג'יגנדה – "דמדומים" (2009) ‏•‏‏ ביונסה נגד אלי לרטר – "אובססיבית" (2010) ‏•‏‏ רוברט פטינסון נגד ברייס דאלאס הווארד וזאווייר סמואל – "דמדומים 3: ליקוי חמה" (2011) ‏•‏‏ ג'ניפר לורנס וג'וש האצ'רסון נגד אלכסנדר לודוויג – "משחקי הרעב" (2012) ‏•‏‏ רוברט דאוני ג'וניור, כריס אוונס, מארק ראפלו, כריס המסוורת', סקרלט ג'והנסון וג'רמי רנר נגד טום הידלסטון – "הנוקמים" (2013) ‏•‏‏ אורלנדו בלום ואוונג'לין לילי נגד אורקס – "ההוביט: מפלתו של סמאוג" (2014) ‏•‏‏ דילן או'בריאן נגד ויל פולטר – "הרץ במבוך" (2015) ‏•‏‏ ראיין ריינולדס נגד אד סקריין – "דדפול" (2016) ‏•‏‏ גל גדות נגד חיילים גרמניים – "וונדר וומן" (2018) ‏•‏‏ ברי לארסון נגד ג'מה צ'אן – "קפטן מארוול" (2019) |  |
| מתוסרט  (2021–הווה) | אליזבת אולסן נגד קתרין האן – "וונדה-ויז'ן" (2021) ‏•‏‏ סידני סוויני נגד אלכסה דמי – "אופוריה" (2022) ‏•‏‏ קורטני קוקס נגד גוסטפייס – "צעקה 6" (2023) |  |
| לא מתוסרט  (2021–הווה) | קורטני קרדשיאן נגד קים קרדשיאן – "משפחת קרדשיאן" (2021) ‏•‏‏ בוסקו נגד ליידי קמדן – "המרוץ לדראג של רו פול" (2022) |  |
| --- | --- |
בקרת זהויות :  NLI: 987007425171705171  PLWABN: 9810697247805606  BnF: cb14641414m (data)  CANTIC: a11778106  CiNii: DA19729167  GND: 137823967  ISNI: 0000 0001 1476 1642  LCCN: no2005107483  LNB: 000343009  NKC: js20050620006  NTA: 291101992  SUDOC: 104452021  VIAF: 84235017   WorldCat (עם VIAF): 84235017 
הווארד בפרימיירת "ספיידרמן 3", 2007
יצחק הלוי

ערך זה עוסק ברבו של רש"י. אם התכוונתם למשמעות אחרת, ראו .
| --- | --- |
 לידה:  1000 ד'תש"ס לערך
 פטירה:  1080 ד'תת"מ לערך
 תקופת הפעילות:  ?–1080 
 השתייכות:  ראשוני אשכנז
 רבותיו:  יהודה הכהן ליאונטין (הזקן), רבי רבנו גרשום מאור הגולה, רבי אליעזר הגדול
 תלמידיו:  רש"י, רבי מאיר בן שמואל, בניו ר' אליעזר, אשר, שמואל
 חיבוריו:  "קונטרס וורמיזא"
 
רבי יצחק בר אלעזר הלוי (מכונה בשם: רבי יצחק סגן לויה; 1000–1080 ד'תש"ס-ד'תת"מ בקירוב), מרבני אשכנז מהעיר וורמיזא, ואחד משלושת רבותיו המובהקים של רש"י.
משפחתו

רבי אשר, מחבר הפיוט "אשר הניא" היה קרובו. לדברי ר' זלמן משטוגיווערא תלמיד המהרי"ל, נכדתו של רבי יצחק הלוי נישאה לרבי יצחק בנו של רבי אשר. אך לפי אברהם גרוסמן רבי אשר היה סבו של רבי יצחק הלוי. על רבי אשר מסופר ש”תִקן [את הפיוטים] 'אשר הניא' ו'אשר בגלל אבות' ו'אתניה שבחיה', והיה יהודי הראשון אשר בא לגור בוירמיישא, ובא לשם מעיר ויטרי וכתב יוחסין היה בידו עד הנשיאים, ולוי היה”. אם אכן ר"י הלוי נמנה עם משפחה ותיקה של תלמידי חכמים וממייסדי הקהילות באשכנז, הדבר מוסיף הסבר על מעמדו הבכיר בקהילת וורמיזא, בהתאם למקובל אצל ראשוני אשכנז, שמנהיגי הקהילות נמנו על מספר משפחות מיוחסות.
אף בניו, רבי אליעזר רבי אשר ורבי שמואל, נמנו על חכמי וורמיזא ברבע האחרון של המאה האחת עשרה. בניו הרבו למסור את הוראותיו והנהגותיו של אביהם. כך למשל שנים מהחכמים מחברי ספר מעשה המכירי למדו אצל ר' אליעזר ור' שמואל והיו מכנים אותם בשם "רבותינו הלוויים". באמצעות ספרם זה נשתמרו תורתם של בניו ועדויותיהם על הנהגותיו של ר' יצחק. קרוב להניח שהגדול שבאחים ר' אליעזר שימש כמורה בישיבת ורמייזא לצדם של ר' שלמה בן שמשון, ור' קלונימוס מרומי.
אשתו חנה נספתה בגזירות תתנ"ו. היו להם בן, יעקב, שהיה מבעלי התוספות, וכן שתי בנות, יסכה ובילא. מצבתה של בילא עם שם אביה נמצאה בוורמייזא.
ברשימת יוחסין מפורטת המופיע בסוף ליקוטי מהרי"ל נזכרים צאצאי הבן שמואל עד למחצית השנייה של המאה ה-14 ובהם תלמידי חכמים רבים, מכן נראה שלמרות חורבן קהילות שו"ם בהן נספו רבים מבני המשפחה, המשיכו צאצאיו להימנות על חכמי אשכנז במשך דורות.
רבותיו, חבריו ותלמידיו

רבו המובהק של רבי יצחק הלוי היה רבי אליעזר הגדול בן יצחק שישב בראש ישיבת חכמי לותיר במגנצא אחרי רגמ"ה מייסד הישיבה ואשר גם עמד קודם לכן בראשה.
רבי יצחק הלוי הספיק בצעירותו ללמוד גם אצל רבנו גרשום מאור הגולה ואפילו אצל רבו של רגמ"ה רבי יהודה הכהן הנקרא גם רבי ליאונטין.
על חבריו נמנו כמה חכמים מובהקים שאף הם פעלו איתו בוורמיזא באותם הימים ובמיוחד ר' מאיר בן יצחק, רבי קלונימוס בן שבתי ואולי גם ר' יהודה בן ברוך ור' יעקב בן יקר. אף על פי שר' קלונימוס מתואר "כזקן ויושב בישיבה" ראה עצמו כפוף אל ר"י הלוי ואף מצאנו שפנה אליו בשאלה.
על תלמידיו בנוסף לבניו הנ"ל, נמנו גם רש"י, וכן חתנו של רש"י רבי מאיר בן שמואל, רבי אליקים בן משולם הלוי, ורבי אלכסנדרי בר' משה ועוד.
יצירתו הספרותית

פעילותו הספרותית הייתה רבגונית, והוא נטל חלק בכל ענפי היצירה שבהם עסקו באותם ימים באשכנז: פירושים למקרא, פירושים לתלמוד, תשובות לשאלות, פיוטים ופירושם.
יצירתו הספרותית > פירושים למקרא

פרשני המקרא רש"י ור' יוסף קרא מביאים במקומות שונים בחיבוריהם פירושים משמו, דבר המלמד שעסק בפרשנות המקרא ולימד אותה.
יצירתו הספרותית > פירושים לתלמוד

רבים מפירושיו לתלמוד נשתמרו בפירושו של רש"י, החוקרים י"נ אפשטיין, אברהם גרוסמן ואליעזר מאיר ליפשיץ דנו בשאלה האם הועלה פירושו לתלמוד על הכתב ודעתם היא שאכן הועלו פירושיו על הכתב על ידו או לכל הפחות על ידי תלמידיו, חיבור זה מכונה קונטרס וורמיזא. ראיה לדבריהם הביא גרוסמן מפירוש רש"י במסכת שבת: "במערב – שהוא מקום מצונן ואין ראוי להוליד. כך מצאתי בהש"ס רבינו הלוי".
המסכתות שרש"י למד כנראה מפי רבי יצחק הלוי: שבת, סוכה, ביצה, ראש השנה, קידושין, שבועות, חולין, בכורות.
יצירתו הספרותית > שאלות ותשובות

מצויות בידינו למעלה מ-15 תשובות של ר"י הלוי, רובן המכריע בספרים מבית מדרשו של רש"י וכן ב"מעשה המכירי" (כפי שציינו לעיל ש"בני מכיר" למדו אצל בניו של ר"י הלוי). כמו כן בעוד כעשר תשובות של הרשב"ש הוא מציין שהוא התייעץ בשאלה זו עם ר"י הלוי.
על כך שהשיב על שאלות רבות ניתן ללמוד גם מדברי "בעל דורות ראשונים": "אין מספר להלכות והוראות שהביאו הפוסקים בשם רבינו הלוי ובפרט ב-מרדכי ו-אור זרוע, שיבולי הלקט, הרא"ש, הטור, וגם בראב"ן".
אברהם גרוסמן עומד על שתי נקודות בשיטתו של ר"י הלוי העולות בעיון מתוך תשובותיו:
א. כל משאו של ר"י מבוסס על סוגיות התלמוד הבבלי ובכך הוא שונה מהצמידות לספרות התנאית וכן למקרא כפי שאנו מוצאים בתשובותיהם של רגמ"ה ור"י הכהן. ב. ר"י הלוי מסתמך רבות על ספר "הלכות גדולות" כפי שהדגיש בתשובתו אל רש"י: "ועוד הרי כתבנו למעלה בשם הלכות גדולות הקבועות, שמורים הוראה בכל ישראל ..."
יצירתו הספרותית > שאלות ותשובות > פיוטיו

אברהם גרוסמן מונה ארבעה פיוטים שכתב ר"י הלוי וכולם נכתבו לשבת חתונה ולכבודו של חתן: מערכת יוצר הכוללת יוצר, אופן וזולת, וכן רשות לחתן העולה לתורה. בפיוטים אלה פייט בשבח הקב"ה, בשבח התורה ולומדיה ובשבח החתן. מערכת היוצר יצאה לאור בידי יעקב ישראל סטל ובידי עזרא שבט. ר"י הלוי אף עסק בפירוש לפיוטים.
באחד מפיוטיו הוא מבטא יפה את מידת שימוש תלמידים את רבותיהם ודרך לימודם:
"ומרשות בה עוסקים לילות וימים

ידידות נפשם עליה ממיטים ומשלימים

רעים מרבים לפרש נעלמים

בואם מעיר אל עיר למוד מפי חכמים

יכולים להעמיד עולם באמריהם הנעימים

את עצמם ורגליהם מכתתים והולמים...

על אהבתם שוגים לילות וימים".